Szandarzi przejynli niylegalnõ tabakã
Policyjōny z cieszyńskigo wydziału przestympstw ekōnōmicznych zabezpieczyli hned 23 kg tabaki bez polskich znakōw akcyzy. Straty Szacu Państwa skirz niyzapłacōnyj akcyzy i dŏwki vat były wyrachowane na bezma 23 tys. złotych. 67-latkowi, co posiadoł niylegalny tŏwŏr grożōm nawet 3 lata heresztu.
Szandarzi, co walczōm z przestympczościōm ekōnōmicznōm wpadli na trop miyszkańca Skoczowa, co mioł posiadać sroge wielości niylegalnyj tabaki, bez polskich znakōw akcyzy. Dōmysły potwiyrdziyły się przi przeszukaniu. W izbach jednego z lokalōw na terynie Skoczowa cieszyńscy szandarzi społym ze fōnkcjōnariuszami Ślōnskigo Urzyndu Celno-Szacowego w Katowicach znŏdli hned 23 kg niylegalnyj tabaki. Mōndurowi narachowali, co werta stracōnych dŏwek na rzecz Szacu Państwa skuli niyzapłacōnyj akcyzy i dŏwki vat je bezma 23 tys. złotych. Ô dalszym losie chopa uzdŏ prokuratōr i gyricht. Za to przestympstwo grożōm nawet 3 lata heresztu.
Fotografijŏ na wiyrchu: KPP Cieszyn
pol_Latn szl_Latn szl_Latn szl_Latn